Homs (Libija)
<s>Homs (arapski: الخمس / Al-Khums) je lučki grad od 38,174 stanovnika (191.649 sa širom okolicom) na sjeverozapadu Libije u Okrugu Murgub u kom je administrativni centar.</s>

<s>Homs je danas najpoznatiji po arheološkom nalazištu Leptis Magna koje je 1982. uvršteno na UNESCO-vu Listu mjesta svjetske baštine u Africi.</s>

<s>Geografske karakteristike</s>

<s>Homs leži na sredozemnoj obali u podnožju brda Margheb (180 m) završetku Masiva Jebel Nafusa, 3 km zapadno od ušća Vadi Lebde i arheološkog nalazišta Leptis Magna udaljen stotinjak km istočno od glavnog grada Tripolija.</s>

<s>Historija
Historija Homsa seže do rimskih vremena, predpostavlja se da je bio jedno od predgrađa Leptis Magne.</s>

<s>Današnji Homs je novovjekog porjekla mjesto koje je počeo dobivati na značenju za osmanskih vremena odkad je 1845. postao administrativni centar sandžaka.</s><s>Rastu grada pridonjeli su i Britanci koji u to vrijeme u Homsu kupovali velike količine trave esparto.</s><s>Uskoro je nekoliko evropskih država otvorilo konzulate, a krajem 19. vijeka pojavili su se i prvi turisti što zbog klime što zbog Leptis Magne.</s>

<s>Jedinice Armije Kraljevine Italije zauzele su Homs u 17. oktobra 1911. on im je poslužio kao odskočna daska za definitivnu okupaciju toga kraja 27. februara 1912.</s>

<s>Za talijanske kolonijalne uprave - Homs je bio administrativni centar Komesarijata Leptis.</s><s>Talijani su podigli brojne građevine, među ostalim utvrdu na brdu Margheb, kasarne, administrativne zgrade, škole, katoličku crkvu i nekoliko džamija.</s><s>Unaprijedili su i promet espartom podignuvši pogone za prešanje i pakiranje.</s>

<s>Današnji Homs pored tog što je administrativno-trgovački centar je i univerzitetski grad od 1991.</s>

<s>Privreda i transport</s>

<s>Ekonomija grada bazira se na prehrambenoj industriji (konzerviranje riba i datulja, prerada maslinovog ulja) uz to ima i tvornicu sapuna, cementaru  i veliku termoelektranu snage 550 MW podignutu 2016.</s><s>Uz sve to tu je tradicionalni posao sa espartom i turizam vezan uz Leptis Magnu.</s>

<s>Obalnim autoputom Via Balbia povezan je sa Tripolijem, Bengazijem i Kairom.</s>

<s>Izvori</s>

<s>Vanjske veze
 Homs, službene stranice  
 Homs</s>

<s>Gradovi u Libiji</s>

